El festival puntoDOC continua una setmana més amb la projecció de tres nous documentals
08 d’octubre 2020

![Imagen 1](/media/ls5gifo5/85c_si-me-borrara-el.jpg)![Imagen 2](/media/evwf5gbl/85c_aute-retrato.jpg)

  

La setena edició de la mostra de cinema documental puntoDOC de la Regidoria de Joventut i Infància continua una setmana més amb la projecció de tres nous documentals en el Casal Jove. L'entrada als documentals serà gratuïta amb aforament limitat amb mesures de seguretat sanitària.

  

Hui, dijous 8 d'octubre, a les 19 hores tindrà lloc la projecció de _Si me borrara el viento lo que canto_ (Espanya, 2019), una producció dirigida pel cineasta guanyador del Goya en diverses ocasions, David Trueba. El documental narra el viatge de dos estudiants suecs a l'Espanya franquista de 1963 per a donar ressò als moviments en favor de la democràcia. Van contactar amb Chicho Sánchez Ferlosio, un jove trobador universitari i de retorn a Estocolm gravarien un disc amb les seues cançons que van titular Canciones de la resistencia española i van ocultar sota l'anonimat el nom del cantant i el compositor. El disc es va convertir en un èxit immediat en tota Escandinàvia i en tot un símbol antifeixista.

  

Dissabte, 10 d'octubre, a les 19 hores serà el torn del documental _Aute Retrato_ (Espanya, 2019) un recopilatori dels millors moments del músic, cineasta, escultor, pintor i poeta Luis Eduardo Aute en els seus 50 anys de carrera musical i artística. Dirigit per Gaizka Urresta, narra la vida de l'artista revelada per testimoniatges de col·laboradors i amics íntims com ara Forges, Ana Belén, Joaquín Sabina, Joan Manuel Serrat o Rozalén, entre d’altres, que demostren l'impacte que han tingut les seues icòniques cançons sobre l'actualitat musical. Esta cinta va estar nominada a Millor Documental en els premis Goya i Forqué de 2019.

  

Serà diumenge, 11 d'octubre, a les 19 hores quan es projecte el documental _La amarga derrota de la República_ (Espanya, 2019) dirigit per la periodista Rosa Brines. La cinta, que compta amb la col·laboració de la FVMP, mostra la batalla de l'Ebre enmig de la convulsa Europa d'entreguerres i els últims dies de la guerra civil espanyola en un relat inèdit del filòsof, polític i historiador espanyol, Patricio Azcárate. Esta projecció encaixa amb el compromís que el festival té amb la justícia social i de compartir treballs que ajuden a restablir la memòria històrica espanyola.

  

  

  

![](/media/33ghquro/85c_la-amarga-derrota.jpg)  
  
  

  

*   [](http://www.facebook.com/sharer.php?u=https://aytosagunto.es/va/actualitat/el-festival-puntodoc-continua-una-setmana-mes-amb-la-projeccio-de-tres-nous-documentals/ "Facebook")
*   [](http://twitter.com/share?url=https://aytosagunto.es/va/actualitat/el-festival-puntodoc-continua-una-setmana-mes-amb-la-projeccio-de-tres-nous-documentals/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-festival-puntodoc-continua-una-setmana-mes-amb-la-projeccio-de-tres-nous-documentals/ "Linked In")
*   [](mailto:?body=https://aytosagunto.es/va/actualitat/el-festival-puntodoc-continua-una-setmana-mes-amb-la-projeccio-de-tres-nous-documentals/)